Mäng oli suuresti algusest lõpuni Oliver Lüütsepa juhendatava Võru meeskonna kontrolli all. Avageimis viis Matthew Slivinski Võru 15:9 ette ja tagasi enam ei vaadatud – geim võideti 25:18. Teises vaatuses oli tasavägine vaid algus, kuid 5:5 seisult sai kodumeeskond 3 punkti järjest. Edu suudeti hoida lõpuni ja geim läks Barrusele tulemusega 25:18. Kolmandas geimis haaras Võru John Hatchi vedamisel 8:3 edu, ent Pärnu jõudis 16:16 viigini. Geimi teine pool oli tasavägine, ent 20:20 seisult tegutsesid Võru mehed kindlamalt ja võitsid selle vaatuse tulemusega 25:22.
#000004
Võitjameeskonna resultatiivseimaks kerkis 16 punktiga (+10) Matthew Slivinski, John Hatch lisas 10 silma (+7) ja Sten Perillus 8 punkti (+7). Võru vastuvõtt oli 44% ja rünnak 46%, blokist saadi 10 punkti ja servil löödi 6 ässa ja eksiti 13 pallingul.
#000006
Eile Pärnus toimunud seeria teine mäng oli väga pingeline – Võru meeskond võitis kaks esimest geimi üsna veenvalt (25:21 ja 25:23) ja ilma, et Toomas Jasmini hoolealused ülemäära vastupanu oleks osutanud. Ent selg vastu seina olukorras ehk 0:2 kaotusseisus leidis Pärnu samuti uue energia ja ärkas justkui ellu. Kaks järgmist vaatust võitis Pärnu 25:23 ja 25:18. Nii pidi võitja selguma viiendas vaatuses.
#000009
Seal viisid Võru liidri Matthew Slivinski järjestikused punktid Võru 6:2 juhtima ja sellest Pärnu enam ei kosunud. Geim läks Võrule tulemusega 15:8 ja mängu võitis Oliver Lüütsepa juhendatav meeskond seega 3:2 (25:21, 25:23, 23:25, 18:25, 15:8). Nii on Võrul võimalus seeria lõpetada ja klubi ajaloo esimene pronks võita laupäeval, 1. aprillil kodusaalis.
#000010
Rünnakul ühtlaselt tegutsenud Võru meeskonna resultatiivseimaks kerkis 18 punktiga (+9) Matthew Slivinski, Rasmus Meius lisas 15 punkti (+1) ja John Hatch 14 silma (+6). Suurt rolli meeskonna edus mängis tempomees Sten Perillus, kes säras 7 blokiga ja tõi kokku 12 punkti (+8).
#000012
Samas ei teinud Pärnu poolel täna kaasa ei Hindrek Pulk ega Kaur Erik Kais, mis tähendab, et suvepealinna meeskonnal on seeria järgmistes kohtumistes veel mitu käiku varuks. Võrul ei mänginud põhisidemängija Garrett Zolg.
#000018
Pärnu üks liidreid Tony Tammiksaar ei nõustunud mängujärgsel pressikonverentsil, et avageimi kaotus oli kohtumise murdehetk. “Ma ei ütleks seda, me ei lasknud pead norgu. Eks valus on ikka nii pikka geimi kaotada, aga alustasime teist geimi uue hooga ja alustasime ju hästi – saime 3:0 ette, aga andsime siis kohe kolm punkti tagasi ja sealt nad läksid jälle oma teed,” sõnas nurgaründaja, lisades, et kaotuse võti olid eksimused kaitses ja pikad seeriad vastase poolt. Peatreener Toomas Jasmin lisas mängujärgselt Pärnu Postimehele: “Pidin neid ikka kõvasti noomima, sest ma ei jäänud rahule just võitlusliku poolega,” tõdes loots paarkümmend minutit pärast laupäevast matši. “Mehed polnud mängus hammastega kinni: kõik vastaste hanid ja kerged kõksud kukkusid meie poole maha. See näitabki, et mehed ei võidelnud, veri väljas, et kaitsta ja palle üles tuua. Oleme endiselt ebastabiilsed ja teeme selliseid vigu, mida enam ei tohiks tulla.”
#000019
Võitjameeskonna peatreeneri Oliver Lüütsepa sõnul ei tulnud asjad kuidagi kergelt. “Tunne on hea, võitsime mängu. Saime väikse edu täna, aga siin tuleb veel väga kõva võitlus. Teisipäeval on juba uus mäng ja see on hoopis teistsugune, ma ei usu, et me edaspidi nii lihtsalt saame vastu, me peame ikka ise ka juurde panema, sest vastane kindlasti enam nii ebastabiilset mängu ei tee nagu täna. Täna oli meil fookus, hea energia, üritasime üksteist koguaeg tagant utsitada. Polnud selline päev, kus iseenesest kõik väga hästi toimib, vaid pidime väga distsiplineeritult, natuke kangutades selle mängu ära võtma.”
#000020
Pronksiseeria teine mäng toimub 28. märtsil kell 19.00 Pärnus ja kolmas kohtumine 1. aprillil kell 17.00 Võrus. Vajadusel peetakse neljas kohtumine 6. aprillil kell 19.00 Pärnus ning viies 9. aprillil kell 15.00 taas Võru meeskonna kodusaalis.
#000023
Finaalseeriat Bigbank Tartu ja Selver/Taltechi vahel asus võõrsil 3:0 võiduga juhtima pealinna klubi.
#000024
Eesti MV poolfinaalseeria lõppes kindla 0:3 allajäämisega viimases mängus. Ees on pronksimängud.
#000025
Eile selgus meeste Eesti meistrivõistluste esimene finalist, kelleks on Tartu Bigbank. Poolfinaalseeria kolmandas kohtumises sai Bigbank Pärnu Võrkpalliklubi üle A.Le Coq Sport spordihoones väga kindla 3:0 (25:14, 25:12, 25:15) võidu ning võitis kogu seeria mängudega 3:0.
#000026
Kui seeria eelmine vaatus oli äärmiselt tasavägine ja leidis lõpplahenduse alles viiendas geimis, siis nüüd vajutasid Alar Rikbergi hoolealused gaasi põhja juba avageimis ning kihutasid kindlalt lõpuni välja.
#000027
Ilma Hindrek Pulga ja Jörgen Vanamõisata mänginud Pärnu poolel kogus Tony Tammiksaar 10 punkti (+0), 8 punkti (+5) lisas Luiz Damas. Pärnu vastuvõtt oli 50%, rünnak aga 35%, blokiga teeniti vaid 2 punkti ja serviga samuti 2 (10 viga).
#000028
Võitjate resultatiivseimaks kerkis 19 punktiga (+15) Matej Šmidl, Timo Lõhmus lisas 11 (+9) ja Tamur Viidalepp 9 silma (+8) silma. Tartu meeskonna vastuvõtt oli 48% ja rünnakuid lahendati 53-protsendiliselt, blokist saadi 8 punkti (4 sulustamist sai kirja Šmidl) ja servil löödi 6 ässa ja eksiti 3 servil.
#000029
Pärnu Võrkpalliklubi ootab ees pronksiseeria kolme võiduni. Vastaseks tuleb Barrus Võru VK või Selver/Taltech. Mängudega tehakse algust järgmisel nädalal. 1. ja 3.mängu peavad pärnakad võõrsil, 2. ja vajadusel 4.mäng toimuvad Pärnu spordihallis.
#000030
Algas Eesti meistrivõistluste poolfinaalseeria kolme võiduni.
#000032
Reedel Tartus toimunud avamängus andsid pärnakad kõva lahingu, võites tasavägise esimese ja kaotades napilt ka kaks järgmist. Neljas geim kuulus juba kindlalt tartlastele, kogu mäng 3:1 (23:25, 25:22, 25:23, 25:14) Bigbank Tartule.
#000033
Tartu meeskonna edukaim oli Timo Lõhmus 24 (+15) punktiga, Matej Šmidl panustas 19 punkti (+2) ja Tamur Viidalepp 14 silmaga (+9). Bigbanki vastuvõtt oli 58% ja rünnak 56%, blokist saadi 9 punkti ja servil löödi 7 ässa ning eksiti 17 viga).
#000036
Pärnul said kaasa teha nii Hindrek Pulk kui Kaur Erik Kais, kes avakohtumises ei mänginud. Hüppeliigese vigastuse tõttu puudus Jörgen Vanamõisa. Pärnu edukaim oli 21 punktiga (+10) Tony Tammiksaar, Pulk lisas 19 (+8) silma. Pärnu vastuvõtt oli 47% ja rünnak 38%, blokiga teeniti 12 punkti ja servil löödi 5 ässa ja eksiti 21 servil.
#000038
Tartu parimad olid Matej Šmidl ja Timo Lõhmus, kes panustasid vastavalt 23 (+11) ja 19 (+3) punkti. Tartu vastuvõtt oli 39%, rünnakuid lahendati 42-protsendiliselt, blokist saadi 11 punkti (4 blokki pani mängu otsustavatel hetkedel suurepäraselt tegutsenud Kevin Soo) ja servilt 9 punkti (15 viga).
#000039
Seeria kolmas mäng on kolmapäeval, 15.03 kell 19.00 Tartus, AleCoq spordimajas.
#000040
Bigbank Tartu vs. Pärnu VK
#000042
Meeste Balti liiga esimeses poolfinaalis kohtusid laupäeval tiitlikaitsja Tartu Bigbank ja Pärnu Võrkpalliklubi. 3:0 (25:14, 25:19, 28:26) võiduga edenes finaali kodus mängiv Tartu klubi.
#000046
Kui kaks esimest vaatust olid üsna kindlalt Tartu dikteerida, siis kolmas kulges algusest lõpuni tasavägiselt. Lõpus tegid paremaid otsuseid Bigbanki mehed, kes Matej Šmidli vedamisel geimi 26:24 võitsid ja pääsesid finaali.
#000047
Võitjatele tõi Matej Šmidl 20 punkti (+13), Kevin Soo panustas 12 silma (+12) ja Tamur Viidalepp 7 punkti (+1). Tartu vastuvõtt oli 50%, rünnakuid lahendati 46-protsendiliselt, blokiga teeniti 8 punkti ning servil löödi 7 ässa ja eksiti 9 pallingul.
#000048
Pärnul keegi kahekohalise punktiskoorini ei jõudnud, võrdselt 8 punkti jäi nii Jörgen Vanamõisa (+4), Kaur Erik Kaisi (+3) kui Arthur Henrique Pereira (+7) arvele. Pärnu meeskonna vastuvõtt oli 54% ja rünnak 31%, blokiga teeniti 8 ja serviga samuti 8 punkti.
#000049
Pärast keerulist põhiturniiri – kus Pärnu sai teatavasti viimase koha – oli finaalturniirile jõudmine suureks kordaminekuks, ent medalini kahjuks ei jõutud. Pronksimängu alustati küll hästi, ent avageim jäigi Pärnule ainsaks võidetud geimiks.
#000051
Võitjate resultatiivseimateks olid võrdselt 16 punkti toonud Armands Rokjans (+12) ja Andris Širjakovs (+4). Pärnule tõi Tony Tammiksaar 16 punkti (+12), Hindrek Pulga arvele jäi 16 (+1) ning Jörgen Vanamõisa kontole 12 silma (+10; sh 5 blokki). Daugavpilsi vastuvõtt oli 47% ja rünnak 41%, Pärnu samad näitajad olid 55% ja 43%. Blokist said lätlased 12 ja Pärnu 11 punkti, servil lõi Daugavpils 3 ässa ja Pärnu 4.
#000052
Pärnu pidi mängima ilma ühe põhimehe Kaur Erik Kaisita, kes tegi eilses poolfinaalis viga hüppeliigsele.
#000053
Nädalavahetusel selgusid meeste Balti liiga finaalturniiril osalejad, kui peeti kolm veerandfinaali kordusmängu.
#000057
Avageimis suutsid raskes olukorras olevad Selver/TalTechi mehed peamiselt Orava ja Tamme rünnakute toel kindlamini tegutseda, võites vaatuse 25:20. Teises vaatuses jätkus tasavägist võitlust, kuni kodumeeskond Orava kahe järjestikuse serviässa järel 12:8 edu haaras, veel punkt Oravalt ja Aru äss käristasid vahe juba 16:9-le. Seejärel tehti juba mitmeid vahetusi, ent Pärnu võitles end Kaur Erik Kaisi serviässast punkti kaugusele (20:19). Põhimehed toodi geimi lõpus tagasi mängu ja geim läks siiski Selver/TalTechile tulemusega 25:19. Kolmandas geimis läks Tallinna klubi sama hooga edasi, haarates Tamme hanitusest 9:5 edu ning liikus seejärel vääramatult geimivõidu suunas – lõpptulemuseks 25:16 ja mäng seega 3:0 Selverile. Nii pidi võitja selgitama kuldne geim.
#000060
15 punktini mängitavas kuldses geimis sai parema stardi Pärnu meeskond, kes läks Vanamõisa blokipunkti ja Orava rünnakuvea järel ette 5:2. Poolte vahetuseks oli 8:6 peal Pärnu, Kaisi rünnaku järel oli suvepealinna klubi juhtimas 11:8 ning geimi võitis Pärnu 15:13 ning pääses seega poolfinaali.
#000061